BMW 3. seeria (E36)

**BMW E36** autoplatvorm oli aluseks aastatel 1990–1999 toodetud BMW 3. seeria algtaseme luksusauto / kompaktse äriklassi auto valmistamisel. See oli BMW E30 järeltulija ja vahetati lõpuks välja BMW E46 poolt aastal 1998. 

Kuna E46 kaheukselised kupeed ja kabrioletid olid sellel ajal veel arendusjärgus, jätkas BMW nende tootmist E36 mudeli põhjal terve 1999 mudeliaasta jooksul. M3-e toodeti E36 kere baasil aastatel 1995–1999 USA-sse ja 1993–1999 Euroopa turule.

E36 mudelit tutvustati ja hakati müüma 1990. aasta lõpus Euroopas ja kui 1992. aasta mudelit USA-s ja Kanadas.

E36-t saatis turul meeletu edu. See lõi tugeva tagapõhja edule, mis saatis E46-te järgnevatel aastatel.

See kasutas "Z-telg" *multilink*-vedrustust tagateljel, mis oli end tõestanud Z1 all. DOHC mootoreid kasutati kogu mudeligammas, koos VANOS muutuva klapiajamisüsteemiga, mida tutvustati aastal 1993.

Esimesena tuli müüki neljaukseline sedaan. Neljasilindrised M40 olid üle kantud eelmiselt E30 põlvkonnalt - 316i (1590 cm3, 100 hj, detsember 1990 seisuga 30&nbsp;800 Saksa marka ehk DEMi) ja 318i (1796 cm3, 113 hj, 34&nbsp;800 DEMi), samas E30 kasutatud 12-klapise M20 reaskuuese vahetas välja uus 24-klapine M50 - 320i (1991 cm3, 150 hj, 40&nbsp;000 DEM) ja 325i (2494 cm3, 192 hj, 49&nbsp;000 DEM). Standardvarustuses oli viiekäiguline manuaalkäigukast, automaatkäigukastidest kasutasid 316i ja 318i neljakäigulist (2900 DEM) ning 320i ja 325i viiekäigulist (3500 DEMi). 1991. aastal tuli E30 324(t)d M21 diiselmootori asemele uus M51 mootor mudelil 325td (2498 cm3, 115 hj, 40&nbsp;000 DEM).

1992 tuli müügile kupee, mudeliteks olid 318is, mis kasutas 16 klapiga reasneljast M43 (1796 cm3, 140 hj, 42&nbsp;000 DEM), lisaks ka 320i (45&nbsp;300 DEM) ja 325i (52&nbsp;200 DEM).

1992. aastal oli üks E36-põhine DTM prototüüp aluseks ka ühele BMW nn. Art Carile, mille disaini tegi Sandro Chia.

## BMW M3

M3 tuli esimest korda välja 1993. aastal, kasutades M50 sportvarianti S50 (2996 cm3, 286 hj, 80&nbsp;000 DEM). Algselt oli M3 saadaval vaid kupeena. Samal aastal tuli välja ka kabriolett, saadaval olid mudelid 318i (52&nbsp;500 DEMi), 320i (58&nbsp;000 DEM), 325i (65&nbsp;000 DEM) ja M3 (91&nbsp;300 DEM). Lisaks sai 325td ka vahejahutiga versiooni 325tds, mis kasvatas võimsust 143 hobujõuni, hinnaks 48&nbsp;000 DEM. Uuendati ka neljasilindriilsi mootoreid - M40 vahetas välja M43, võimsus kasvas minimaalselt.

1994 lisandus mudelivaliku alumisse ossa kaheukseline luukpära Compact, mis algselt oli saadaval 316i-na, selle hind 33&nbsp;000 DEM oli 3500 DEM odavam neljaukselisest 316i sedaanist ja ka 318ti'na. Lisaks oli M3 nüüd saadaval ka sedaanina, hind oli sama mis kupeel - 85&nbsp;000 DEM ning mudelivalikusse lisandus diiselmootoriga 318tds, mis kasutas 1665 cm3 neljasilindrist M41 90hj diislit hinnaga 39&nbsp;900 DEMi.

1995 uuendati reaskuueseid bensiinimootoreid, M50 vahetas välja M52. 320i kubatuur ja võimsus ei muutunud, samas 325i asemele tuli 328i (2793 cm3, 193 hj, 56&nbsp;000 DEM, kupee 57&nbsp;600, kabriolett 66&nbsp;000 DEM). Aasta jooksul lisandus ka 320i ja 328i vahele keskmudel 323i, mis vaatamata mudelitähisele oli 2494 cm3 kubatuuriga (170 hj, 51&nbsp;000 DEM). Ka lisandus mudelivalikusse viimaks universaal Touring, mis oli saadaval mudelitele 318i, 320i, 323i, 328i, 318tds ja 325tds, hinnalisa 2500–3000 DEMI. Aasta lõpus suurendati M3 mootorit 3201 cm3le, võimsus kasvas 321 hobujõule.

1996 lisandus mudelivalikusse ka E36/7 Z3 rotster, mis oli saadaval 318i 1,8-liitrise M43 mootoriga ja 318ti 1,9-liitrise M44 mootoriga.

1998. aastal hakati E36 välja vahetama E46 vastu, esimene vahetus neljaukseline sedaan aprillis. Viimased autod maksid 3. märts 1997 seisuga 316i 38&nbsp;600 DEMI, 318i 42&nbsp;100, 318is (kupee) 48&nbsp;200, 320i 48&nbsp;600, 323i 52&nbsp;200, 328i 57&nbsp;200, M3 88&nbsp;500, 318tds 41&nbsp;500, 325td 48&nbsp;000 ja 325tds 51&nbsp;000 DEM. Aprillis-mais 1999 lõpetati E36 kupee, kabrioleti ja Touringu tootmine, samas Compacti toodeti veel kuni septembrini 2000 ja Z3 kuni 2002. aastani, kui selle asemele tuli E85 Z4.

Neljaukselist mudelit hakati Ameerikas müüma 1991. aasta sügisest, aga E30 kupeesid müüdi veel kaua ka 1992. aastal. Saadaval olid seal algselt mudelid 318i (M40B18, 1992. mudeliaasta hind 22&nbsp;900 USA dollarit) ja 325i (M50B25, 27&nbsp;990 dollarit). E36 kabrioletiga läks aega kuni 1994. aastani. Luukpära Compacti tutvustati aastal 1993, see sai populaarseks Euroopas, aga mitte Ameerikas. BMW Compact oli identne tavalise E36 sedaaniga kuni A-piilarini. Kõik muu oli unikaalne, näiteks selle sõltumatu E30-l baseeruv tagavedrustus, mis erines tavamudelite "Z-telg" *[[multilink]]*-vedrustusest. Ka Z3-l ja M Coupe-l on sarnane tagavedrustuse süsteem. Universaalkerega Touring-mudelit müüdi Euroopas alates 1995, aga ei pakutud Ameerika Ühendriikides. Aastatel 1995–1999 oli saadaval ka M3 (1995. aasta kupee hind 35&nbsp;800 dollarit), kuid erinevalt Euroopa turu mudelitest S50 mootoriga (282 hj, hiljem 321 hj), pidid S52ga USA turu mudelid leppima 240 hj-ga. Viimasena oli 1998. mudeliaastal saadaval sedaan (318i 26&nbsp;150 dollarit, 328i 33&nbsp;100 ja M3 39&nbsp;700 dollarit), kupee, kabriolett ja Compact olid saadaval ka 1999. mudeliaastal ja Z3 kuni 2002. mudeliaastani.

2,5-liitrist M50B25, mida kasutati 325-mudelitel, vahetati 1996. aastal välja 2,8-liitrise M52B28 vastu, luues 328 sarja. Veel ühte 2,5-liitrist mootorit, M52B25, tutvustati aastal 1998, aga autosid müüdi pigem 323 nime all kui 325.

Neljaukselised 3-seeria mudelid vahetusid USA-s pärast 1998, samas kui kaheukselised mudelid püsisid veel 1999. aastani.